[{"text_idx": "#000000", "text": "Estonian drum'n'bass blog & community"}, {"text_idx": "#000001", "text": "Mihkel Roosberg: ma ei ole ajakirjanik, olen lihtsalt melomaan"}, {"text_idx": "#000002", "text": "Mihkel Roosberg on 90ndatest tuntud raadiosaatejuht, DJ ja to\u0303sine melomaan, kelle juhitud raadiosaade \u201eHelisev Muusika\u201c oli suunana\u0308itajaks paljudele jungle/DnB muusikahuvilistele."}, {"text_idx": "#000003", "text": "Kuidas sa 90ndate Eestis jungle`i/DnB muusikani jo\u0303udsid?"}, {"text_idx": "#000004", "text": "Esimesed kokkupuuted olid mul la\u0308bi raadiosaadete. Sel ajal levisid raadiod la\u0308bi o\u0303hu ja kuskilt mujalt nad ei kostnud kui ainult Soomest, muud riigid ja\u0308id juba liiga kaugeks. Kuulasin sel ajal Radiomafiast John Peeli saadet, tema ma\u0308ngis absoluutselt igasugust huvitavat muusikat, sh ka jungle`it ja breakbeat`i. Ja siis hakkas ka Raul Saaremets pidudel ja oma Raadio 2 saates \u201eVibratsioon\u201c sarnast muusikat ma\u0308ngima. Raadio 2 oli selline eesrindlik kanal, mis oli ku\u0308ll riiklik, aga kus ma\u0308ngiti kohe alguses palju erinevat, head ja uudset muusikat."}, {"text_idx": "#000005", "text": "Kas sa ma\u0308letad mo\u0303nda oma esimestest live kogemustest selle muusikaga?"}, {"text_idx": "#000006", "text": "Pirital oli selline klubi nagu Piraat, mis oli Ju\u0308ri Makarovi tehtud ja mis oli a\u0308ge just tehnilise poole pealt, seal oli hea helisu\u0308steem ja valgus. Hoone ise oli natukene nagu Von Krahl, samuti kahel tasapinnal ja u\u0308leval olid ro\u0303dud. Tantsusaal meenutas hu\u0308briidi leiliruumist, saloonist ja meremeeste pubist. Seal hakkasid siis Saaremets, To\u0303nso ja Urmas Lange Hypnitro Soundsystemiga kolmapa\u0308eviti pidusid korraldama. Kuigi aeg ja asukoht polnud just ko\u0303ige paremad, siis sellest hoolimata tuldi kohale, sest sel ajal oli inimestel entusiasm nii suur. 1994. aastal hakkas Saaremets seal peol jungle`it ma\u0308ngima, mis oli suur uudis, kuna varem ma\u0308ngiti seal valdavalt house`i. Ja kui seda jungle`it hakkas tulema, siis tantsupo\u0303rand la\u0308ks tu\u0308hjaks, sest inimesed ei osanud sellest veel midagi arvata ega selle ja\u0308rgi tantsida."}, {"text_idx": "#000007", "text": "Kuskohast sa tollal plaate hankisid?"}, {"text_idx": "#000009", "text": "Kuidas sa raadiosaadet tegema sattusid?"}, {"text_idx": "#000011", "text": "Ja siis u\u0308kskord ma vo\u0303tsin julguse kokku ja u\u0308tlesin Koidule, et ma tuleks talle saatesse ku\u0308lla, vo\u0303taks oma ko\u0303ige paremad plaadid kaasa ja ma\u0308ngiksime tund aega death metal`it. Me tegime selle saate a\u0308ra ja minu u\u0308llatuseks kutsus ta mind veel hiljem tagasi, et koos saadet teha. Ja nii ma saingi seal vaikselt \u201eRock-raadio\u201c tunde sisustada, kuni siis u\u0308hta\u0308kki moodustati Raadio 2, kuhu ja\u0308llegi Koit mind saadet tegema kutsus. Ma ei olnud siis tegelikult mitte keegi, ma ei ole ka ajakirjanik, ma olen lihtsalt melomaan, muusikahuviline."}, {"text_idx": "#000012", "text": "Mis motiveeris sind muusikat teistega jagama?"}, {"text_idx": "#000013", "text": "Motiveerib ikka see, kui sa leiad midagi nii a\u0308gedat, et see ei mahu sinu sisse a\u0308ra ja sa tahad seda laiali jagada. Minu arvates DJ-to\u0308o\u0308 mo\u0303te ongi selles, et kui sulle endale see muusika meeldib, siis ei piisa selle u\u0308ksinda kuulamisest, sa tahad, et see jo\u0303uaks rohkemate inimesteni. See on vo\u0303imas kogemus, kui sa siis na\u0308ed, et see veel paljudele teistele meeldib."}, {"text_idx": "#000015", "text": "Saadet \u201eHelisev Muusika\u201c tegin ma nii, et mul endal oleks huvitav kuulata. Muid kriteeriume mul selle asja juures ei olnud, kui et vahelduse mo\u0303ttes ma\u0308ngida ja\u0308rjest vo\u0303imalikult erinevaid lugusid ja ra\u0308a\u0308kida ka natuke juttu sinna vahele. John Peeli saade oli ka samasugune, ma ku\u0308ll kunagi ei tulnud selle peale, et samamoodi teha, aga ta mo\u0303jutas mind alateadlikult, sest mulle meeldis, et tema saates tuli vaheldumisi nt grindcore`i ja ambient`i."}, {"text_idx": "#000016", "text": "U\u0308ritasin alati uusi lugusid ma\u0308ngida, nii palju kui neid ka\u0308tte saada oli vo\u0303imalik. Muusika hankimine oli keeruline ning teinekord, kui mul ja\u0308i saateaega u\u0308le ja ei olnud enam midagi head peale panna, siis ma ka\u0308isin Raadiomaja riiulite vahel lugusid otsimas, et oma aega ta\u0308is saada. Aga ega see ei meeldinud mulle. Vahel ma suures ha\u0308das ma\u0308ngisin Raadio 2 eetris Radiomafiast lindistatud lugusid. Aga u\u0308ldiselt ma pu\u0308u\u0308dsin seda va\u0308ltida, sest see kvaliteet polnud nii hea."}, {"text_idx": "#000017", "text": "Kas ja milliste Eesti jungle`i/DnB artistide lugusid sa oma saates ma\u0308ngisid?"}, {"text_idx": "#000018", "text": "Ma\u0308ngisin ku\u0308ll! Mul on pa\u0308ris palju Lu:k-i demokassette, neid sai ilmselt ko\u0303ige rohkem ma\u0308ngitud, nad olid produktiivsed ja tegid ka ha\u0308id lugusid. Ko\u0303ige tugevamad tegijad olidki Lu:k ja Flexus, kelle produktsioon oli tehniliselt ko\u0303rgel tasemel, ei olnud n-o\u0308 po\u0303lve otsas tehtud. Dzheimz ja\u0308i mulle ka ko\u0303rvu oma va\u0308ga mahlaka saundiga, tema lugusid ma\u0308ngisin samuti raadios korduvalt ja heameelega. Tal oli juba selline kerge pro level seal saundis. Muide alguses tegi ka Bert Prikenfeld (DJ Critikal aka Bert On Beats) va\u0308ga head jungle`it. Tal kukkus see jungle`i asi ha\u0308sti va\u0308lja, aga siis la\u0308ks ta kiirelt hiphopi peale u\u0308le."}, {"text_idx": "#000021", "text": "Igasugune tagasiside on alati va\u0308ga hea, kui u\u0308ldse mingisugust tagasisidet pole, siis ma\u0308ngid nagu seinale. Ma sain fa\u0308nnikirju, igasuguseid kirjutisi tuli. Mo\u0303ned kirjutasid oma elust, aga enamasti sooviti mingisuguseid lugusid vo\u0303i muusikaz\u030canre. Ko\u0303ige rohkem sooviti kuulda ra\u0308ppi, need ra\u0308pifa\u0308nnid olid ko\u0303ige aktiivsemad kirjutajad."}, {"text_idx": "#000022", "text": "Huvitav on ka see, et 15-20 aastat hiljem tuli vahel mo\u0303ni vo\u0303o\u0303ras inimene minuga saatest ra\u0308a\u0308kima. Sellest, kuidas see saade talle meeldis ja tema muusikamaitset mo\u0303jutas, aga see on ka arusaadav, sest tollal na\u0308iteks mo\u0303nes Lo\u0303una-Eesti va\u0308ikelinnas muud varianti ei olnudki, kui et raadiost mingit uut ja huvitavat mussi kuulata. See on ikka to\u0303eliselt ha\u0308mmastav ja tohutult a\u0308ge, et nii pika aja mo\u0308o\u0308dudes inimesed seda veel ma\u0308letavad. Ju siis oli vo\u0303imas emotsioon."}, {"text_idx": "#000023", "text": "Kas sulle teeb heameelt, kui sa suudad inimeste mo\u0303ttemaailma la\u0308bi muusika mo\u0303jutada?"}, {"text_idx": "#000024", "text": "Jah, muidugi, absoluutselt! See ongi ju u\u0308ks eesma\u0308rk, eriti just raadiosaadete tegemisel. Mo\u0303ni vo\u0303ib o\u0308elda, et kui ma ma\u0308ngin ainult neid lugusid, mis mulle endale meeldivad, siis ma surun oma maitset peale. Aga kui ma olen veendunud, et minu maitse on hea, siis muidugi ma surun seda peale, te peategi seda kuulama. See peabki teile meeldima ja kui ei meeldi, siis kuulake uuesti (toim. naljatades)."}, {"text_idx": "#000025", "text": "Kindlasti see muudab mo\u0303tlemist, kui sa ja\u0308rsku enda jaoks avastad, et mingisugune muusika, millest sa varem aru ei saanud ja mo\u0308o\u0308da ka\u0308isid, sinu jaoks nu\u0308u\u0308d avaneb. Niimoodi on na\u0308iteks paljude inimestega, kes on harjunud kommertsraadiot kuulama, aga siis kuidagi mingisuguse underground muusikaga kokku puutuvad. Ja siis midagi nagu klikib seal ja hakatakse seda uut asja rohkem uurima."}, {"text_idx": "#000026", "text": "Miks eelistavad inimesed raadioedetabelite lugusid, mida niigi so\u0308o\u0308gi alla ja peale ma\u0308ngitakse?"}, {"text_idx": "#000027", "text": "Inimestele tavaliselt meeldib see, mida nad on juba kuulnud. Muidugi on raskem kuulata ja\u0308rjest lugusid, mida sa varem ei ole kuulnud, kuna see no\u0303uab su\u0308venemist, juba tuttava looga on palju lihtsam. Aga minu arvates selliste o\u0303igete diskorite eesma\u0308rk ongi ma\u0308ngida lugusid, mida mitte keegi pole veel kuulnud. Nendest DJ-dest, kes ma\u0308ngivad seda, mida neilt oodatakse, ma aru ei saa. Neil endal on u\u0308ksko\u0303ik, mida nad ma\u0308ngivad, nad lihtsalt panevad kuskil suures klubis need raadiohitid peale ja rahvas on va\u0308ga ro\u0303o\u0303mus. Rahvas saab, mida tahab ja DJ saab ka sellest midagi, kui ta na\u0308eb, et rahvas tema valitud lugude ja\u0308rgi hullub. Aga samas, kui need lood teda ennast va\u0308ga ei loksuta, siis pool sellest asjast ja\u0308a\u0308b olemata."}, {"text_idx": "#000029", "text": "See on u\u0308sna individuaalne, kuidas keegi seda asja tunnetab, millal tema jaoks see ei ole enam huvitav. Minu jaoks muutus trumm ja bass imelikuks, kui hakkas ilmuma vokaaliga lugusid. See oli 2000. vo\u0303i 2001. aastal, kui Bad Company Tallinnasse esinema tuli, nende muusika mulle meeldis, aga sinna peole ma ei jo\u0303udnudki. Ma hakkasin mo\u0303tlema, et mis ma sinna ikka la\u0308hen, kui tegelikult mind see enam ei huvita. Vo\u0303ib-olla siis juhtuski minu jaoks olema see hetk, kui sellest sai isu ta\u0308is ja see ei olnud enam minu jaoks huvitav. Need lood on ku\u0308ll super a\u0308gedalt produtseeritud, neid on a\u0308ge kuulata, aga seal sees ei ole enam seda toorust. Pa\u0308rast seda ma kaotasingi huvi DnB muusika vastu, kuna tekkis mingisugune u\u0308leku\u0308llastus."}, {"text_idx": "#000030", "text": "Kas sind praegusel hetkel ko\u0308idab jungle/DnB muusika? Mis sulle selle juures meeldib?"}, {"text_idx": "#000032", "text": "Jah, ko\u0308idab ku\u0308ll, kuulan seda siiamaani hea meelega. Jungle`i juures meeldib mulle selle stiili attitude, see ma\u0308ssumeelsus. Umbes 8 aastat tagasi sattusin SoundCloudist kuulama Doc Scotti podcast`e, kust tuli va\u0308rsket kraami ja sealt ma kuulsin, et ja\u0308lle tehakse asju."}, {"text_idx": "#000033", "text": "Ma suudan tajuda ja omaks vo\u0303tta va\u0308ga erinevat muusikat ning kui mingi uus muusikastiil on leiutatud, siis enamasti mulle see kohe meeldib. Seoses uute alaliikide vo\u0303i z\u030canritega on mul kaks super juhtumit, kus ma olen olnud tunnistajaks millegi uue su\u0308nnile ning kogenud muusikat, mida ma ei olnud varem kuulnud. Ja see ko\u0303ik toimus ta\u0308iesti juhuslikult, kuna ma sattusin kogemata nendele live`dele."}, {"text_idx": "#000034", "text": "Esimene kord oli siis, kui ma 1995. aastal u\u0308he so\u0303brannaga Londonis ka\u0308isin. Jo\u0303udsime sinna pu\u0308hapa\u0308evasel pa\u0308eval ja vaatasime Time Out`ist, et klubis Blue Note oli sama pa\u0308eva o\u0303htul mingisugune DnB pidu, kuhu me siis ka la\u0308ksime. Sel hetkel ma ei teadnud, kes need diskorid seal olid. Alles hiljem sain teada, et see oli Metalheadzi pidu, kus ma\u0308ngisid Peshay, Doc Scott ja Goldie, kes selleks ajaks olid juba leiutanud atmosfa\u0308a\u0308rilise trummi ja bassi, mida ma Eestis olles ei olnud veel kuulnud."}, {"text_idx": "#000035", "text": "Teisel korral la\u0308ksin so\u0303pradega Rootsi Hultsfredi festivalile, kus u\u0308hes telgis oli va\u0308lja kuulutatud Metalheadzi tu\u0308u\u0308pide ma\u0308ng, mida ma siis suure huviga uurima la\u0308ksin. Mul oli eelmisest festivali pa\u0308evast enesetunne halb, istusin seal ja u\u0308ritasin toibuda, kuni kuulsin sellist muusikat, mis mulle elujo\u0303u tagasi andis. Unustasin oma kehva enesetunde ja tantsisin nagu hull. Ja see, mis seal ko\u0303las, oli minu jaoks ja\u0308lle ennekuulmatu, ma ei olnud varem darkstep`i ja sellist tumedat DnB-d kuulnud. Need kaks korda on mul ikka jube ha\u0308sti vedanud, need olid mega elamused."}, {"text_idx": "#000036", "text": "Mis kanalitest sa ta\u0308napa\u0308eval peamiselt muusikat kuulad ja hangid?"}, {"text_idx": "#000037", "text": "Kuulan po\u0303hiliselt mind huvitavate tu\u0308u\u0308pide mikse vo\u0303i saateid, nt SoundCloudist vo\u0303i siis IDA raadiost, mis on ta\u0308nuva\u0308a\u0308rt muusikakureeringuga igas valdkonnas. Bandcampist kuulan LP-sid, sealt tuleb mulle arvutisse ka po\u0303hiline hulk lugusid. Suvel sattusin ma Bandcampis Deep Jungle plaadifirma peale, mis lisaks uutele lugudele annab uuesti va\u0308lja vinu\u0308u\u0308lil ja digitaalselt ka vanu dubplate`e. Selle plaadifirma asju la\u0308bi kuulates kuulsin ja\u0308lle uut ja huvitavat jungle`it. Ja ostsin sealt ka pa\u0308ris hea hulga jungle`i lugusid, millest osad olid pa\u0308ris vanad, nt mo\u0303ned Dillinja unreleased asjad. Ostan veel Traxsource`ist vo\u0303i Junost."}, {"text_idx": "#000038", "text": "Millised on sinu viimase aja parimad jungle/DnB muusika leiud?"}, {"text_idx": "#000039", "text": "Keda vo\u0303i mida sa ta\u0308nasest Eesti trummi ja bassi skeenest esile to\u0303staksid?"}, {"text_idx": "#000040", "text": "Thing, kes Doc Scotti plaadifirma 31 Records alt mo\u0303ned lood va\u0308lja andis, see oli vinge."}, {"text_idx": "#000041", "text": "Saaremaa Jam, kus ma kahel mo\u0308o\u0308dunud suvel ka\u0308isin, kui seal oli ka UPSi lava. Ja eelmisest suvest ko\u0303ige eredam aspekt minu jaoks oli seal DJ Joki sett. Ta ma\u0308ngis va\u0308ga ha\u0308sti ning a\u0308gedaid lugusid, tantsisin seal ja va\u0308ga mo\u0303nus oli."}, {"text_idx": "#000042", "text": "Millised on sinu tulevikuplaanid? Kas sul on plaanis ka raadiosaadete tegemisega ja\u0308tkata?"}, {"text_idx": "#000043", "text": "Mo\u0303tlesin IDA raadioga ra\u0308a\u0308kida, et seal saadet tegema hakata. Mul oli varem enda formaadi va\u0308ljamo\u0303tlemisega probleeme, ma ei teadnud missugust saadet ma teha tahan. Aga nu\u0308u\u0308d mo\u0303tlesin selle va\u0308lja ja see on va\u0308ga lihtne. Iga saade ka\u0308sitleb erinevat muusikat ja tunni aja kaupa hakkaks tulema nii teknot, moodsat hiphoppi, house`i, ambient`i kui ka trummi ja bassi. Huvisid ja muusikat on mul igas suunas, ko\u0303ik see nagu su\u0308geleb, mida ko\u0303ike ma\u0308ngida tahaks. Pidudel ei saa ko\u0303iki asju ma\u0308ngida, kuna peol on mingi suunitlus, aga raadios ma\u0308ngi mida tahad ja ko\u0303ik toimib. Kui ma nu\u0308u\u0308d va\u0308lismaalt naasen, siis tahaks justnimelt live`is seda asja teha. Natuke ra\u0308a\u0308kida, aga mitte liiga palju, teha sellist sujuvat biitmiksi. Ja muidugi tahan vo\u0303imalikult palju, vo\u0303imalikult erinevatel pidudel ja vo\u0303imalikult erinevat muusikat ma\u0308ngida."}, {"text_idx": "#000044", "text": "Kui sind kutsuda jungle`i/DnB peole DJ-ks, kas tuleksid ja millist muusikat sa ma\u0308ngiksid?"}, {"text_idx": "#000045", "text": "Tuleks kindlasti! Viimati o\u0303nnestus mul DnB-d ma\u0308ngida kolm aastat tagasi oma su\u0308nnipa\u0308eval. Ma\u0308ngiksin jungle`it, kuna seda on pisut kogunenud \u2013 umbes nagu siin:"}, {"text_idx": "#000047", "text": "Planeet: ma olen sisekosmose planeet Mikk"}]